open-index/open-wikipedia-markdown huggingface dataset:
יאנדקס. שידור

**יאנדקס. שידור** (ברוסית: **Яндекс.Эфир**) היה ספק שירות הזרמת מדיה של יאנדקס, שהושק בשנת 2018, המאפשר שידורי טלוויזיה באינטרנט, בעיקר של ערוצים אזוריים ברוסיה וערוצי ספורט רוסיים ומספק גם צפייה בסרטים באורך מלא, שידורים חיים, אירועי תרבות, סרטי אנימציה וקליפים מוזיקליים.

השירות נסגר ב-1 בספטמבר 2021 ותכניו הועברו לשלושה שירותים שונים: סרטי קולנוע וסדרות עברו לשירות KinoPoisk, סרטונים קצרים עברו לשירות יאנדקס. זן ושידורים חיים של שידורי ספורט עברו לשירות יאנדקס. ספורט, כחלק ממדור הספורט בשירות KinoPoisk.
## פונקציות
הווידאו והשידורים היו זמינים באמצעות אתר yandex.ru, יישומי יאנדקס ודפדפן יאנדקס. השירות אפשר צפייה באמצעות טלפונים ניידים, על מחשבים ובטלוויזיות חכמות.

מבין הפונקציות העיקריות הן:
* אפשרות להירשם לבלוגרים ונושאים שונים
* קבלת המלצות אישיות באמצעות סימוני לייקים או חוסר הערכה לסרטים וסדרות
* אפשרות לנהל שיחות עם משתמשים אחרים בצ'ט במהלך שידורים חיים
* צפייה בלפחות 200 ערוצים.

## קישורים חיצוניים
*  
* ערוצי טלוויזיה חינמיים ב"יאנדקס. שידור" 

## הערות שוליים

קטגוריה:שירותי הזרמת מדיה
קטגוריה:יאנדקס
אולפני יאנדקס

**אולפני פלוס** (ברוסית: **Плюс Студия**), לשעבר **אולפני יאנדקס** (ברוסית: **Яндекс.Студия**) היא חברה המפיקה ומפיצה סרטי קולנוע, המהווה חברת בת של יאנדקס. נוסדה בשנת 2017 ומתמחה בפיתוח, הפצה והפקת סרטים.
## הפקות בולטות
* סלפי (2017)
* בלעדיי (2018)
* טיוטה (2018)
* השר האחרון (2020)
* מטרו 2033 (סרט שבוטל)
* מייג'ור גרום: רופא המגפה (2021)
* גרום: ילדות קשה (2023)
* מייג'ור גרום: המשחק (2024)
* חריגים (2024)
* אטרנה (2024)
* החטא ועונשו (2024)
* ספוילר (2024)
* פוריה (2024)

## קישורים חיצוניים
*  

קטגוריה:יאנדקס
קטגוריה:חברות רוסיות להפקת סרטים
יאנדקס. וידאו

**יאנדקס. וידאו** (ברוסית: **Яндекс.Видео**) הוא מנוע חיפוש מבית יאנדקס, לחיפוש סרטון וידאו באינטרנט. המנוע משולב עם מנוע החיפוש העיקרי של החברה. 

השירות הושק ב-3 ביולי 2008. בדף התוצאות מופיעות תוצאות החיפוש בזכוכית מגדלת הפותחת קטעים מתוך הווידאו וקישור לדף באתר המקור של הווידאו. מאז 2018 יאנדקס משלבת את השירות בתוך יאנדקס. שידור מתוך מטרה למזג בין השניים ליצירת ספק שירותי הזרמת מדיה אחיד של יאנדקס.
## קישורים חיצוניים
*  

קטגוריה:יאנדקס
קטגוריה:וידאו באינטרנט
הייתי כאן

**הייתי כאן** הוא סינגל שהוקלט על ידי הזמר-יוצר הישראלי עברי לידר בשיתוף הזמר-יוצר הישראלי נתן גושן. השיר יצא לאור ב-24 בדצמבר 2013, כסינגל הראשון מתוך אלבומו העשירי של עברי לידר, האהבה הזאת שלנו, על ידי חברת התקליטים הליקון.

## רקע וכתיבה
השיר נכתב על ידי עברי לידר, הולחן על ידי נתן גושן והופק על ידי לידר. השיר הוא בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי.

הסינגל עצמו סוקר על ידי יוסי חרסונסקי, שציין את השיר בחיוב והעניק לו חמישה כוכבי זהב מתוך חמישה.

## וידאו קליפ
לא פורסם הווידאו קליפ המלא של השיר. ב-24 בדצמבר 2013, העלה לידר לערוץ היוטיוב שלו את האודיו קליפ הרשמי של השיר, בסמוך לצאת הסינגל.

נכון לספטמבר 2025 לשיר יש למעלה מ-6.9 מיליון צפיות ביוטיוב.

## מיקומי שיא

## הערות שוליים

קטגוריה:שירי נתן גושן
קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים שהולחנו על ידי נתן גושן
קטגוריה:שירים שהופקו על ידי עברי לידר
קטגוריה:סינגלים בהוצאת הליקון
נואה סנטינאו

**נואה גרגורי סנטינאו** (באנגלית: **Noah Gregory Centineo**; נולד ב-9 במאי 1996) הוא שחקן ודוגמן אמריקאי. מוכר בשל תפקידו כחסוס אדמס פוסטר בעונות 3–5 של סדרת הטלוויזיה "משפחת פוסטר" ברשת Freeform, וגם בתפקיד הראשי בסרט "לכל הנערים שאהבתי" ובשני סרטי ההמשך שלו.

## ביוגרפיה
סנטינאו נולד במיאמי, פלורידה וגדל בעיר בוינטון ביץ'. הוא אמר שהוא "ממוצא איטלקי, הולנדי וקצת אינדיאני, ויש שם חלק פוארטו ריקני איפשהו". יש לו אחות גדולה, טיילור.

הוא למד בבית הספר BAK לאומנויות ולאחר מכן בתיכון הקהילתי בוקה ראטון. בשנת 2012, כשהיה בן 16 הוא עבר ללוס אנג'לס והחל ללמוד בתיכון אגורה.

## קריירה
הוא החל לשחק כבר בשנת 2009, כששיחק בסרט "The Gold Retrievers". לאחר מכן שיחק בסדרות "אוסטין ואלי" ו"שייק" של ערוץ דיסני.

בשנת 2014 השתתף בפרק של הסדרה "ג'סי" ובסרט הטלוויזיה של דיסני "החבר המושלם שלי".

תפקידו הגדול הראשון היה בסדרת הטלוויזיה "משפחת פוסטר", בה שיחק בתפקיד מרכזי בשלוש העונות האחרונות כחסוס אדמס פוסטר (לאחר שהחליף את ג'ייק ט. אוסטין), בשנים 2015–2018.

ב-2017 השתתף בוידאו קליפ המצליח של השיר "Havana" שהוציאה זמרת הפופ קמילה קביו.

בשנים 2017–2018 שיחק בסדרת הטלוויזיה-רשת "T@gged".

ב-2018 שיחק בתפקיד הראשי בסרט של נטפליקס "לכל הנערים שאהבתי", סרט שזכה להצלחה גדולה וזכה בפרס סרט הנבחר בקטגוריית דרמה בפרסי בחירת הנוער 2019. באותה שנה שיחק גם בסרט נוסף של נטפליקס, "סיירה ברג'ס לוזרית". הוא שיחק גם בתפקיד הראשי בסרט "מחליקים" של נטפליקס.

ב-2019 שיחק בתפקיד הראשי בסרט "הדייט המושלם" של נטפליקס. באותה שנה שיחק גם בסרט "המלאכיות של צ'רלי" של סרטי סוני. התארח גם בסדרת טלוויזיה "צרות טובות", הספין אוף של "משפחת פוסטר".

ב-2020 שיחק בתפקיד הראשי בסרט ההמשך "לכל הנערים: נ.ב. אני עדיין אוהבת אותך" של נטפליקס. ב-2021 שיחק בתפקיד הראשי בסרט ההמשך השלישי, "לכל הנערים: לעולם ועד".

בשנת 2022 סנטינאו כיכב בסרט "בלאק אדם" לצד דוויין ג'ונסון.

בדצמבר 2022 החל לשחק בתפקיד ראשי בסדרה "הרכש החדש" של נטפליקס.

בשנת 2025 שיחק בסרט "יחידת העילית".

סנטינאו נכלל ברשימת "30 מתחת ל-30" של מגזין פורבס לשנת 2025.

## פילמוגרפיה
### קולנוע

### טלוויזיה

## פרסים
בשנת 2019 זכה בפרס בחירת הילדים של ניקלודיאון לשחקן הטוב ביותר ובשני פרסי MTV בקטגוריות "פריצת השנה" ו"הנשיקה הטובה ביותר", כולם על משחקו בסרט "לכל הנערים שאהבתי". באותה שנה זכה גם בפרס בחירת הנוער לשחקן הקומי הטוב ביותר ובפרס בחירת הקהל לשחקן הקומי המועדף על משחקו בסרט "הדייט המושלם".

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100 נקסט
קטגוריה:שחקנים ילדים אמריקאים
קטגוריה:אמריקאים ממוצא איטלקי
קטגוריה:אמריקאים ממוצא הולנדי
קטגוריה:אמריקאים ממוצא פוארטו ריקני
קטגוריה:פורבס 30Under30
קטגוריה:אמריקאים שנולדו ב-1996
יחסי איחוד האמירויות הערביות – הממלכה המאוחדת

[ממוזער| שגרירות בריטניה ב[אבו דאבי, איחוד האמירויות.]]
**יחסי איחוד האמירויות הערביות – הממלכה המאוחדת** (בערבית: **العلاقات الإماراتية البريطانية**, באנגלית: **United Arab Emirates – United Kingdom relations**) הם היחסים בין **[[איחוד האמירויות הערביות]]** ובין **[[הממלכה המאוחדת|הממלכה המאוחדת של בריטניה הגדולה וצפון אירלנד]]**. לאיחוד האמירויות שגרירות בלונדון, ואילו בריטניה מחזיקה שגרירות באבו דאבי, והיא ייחודית בכך שיש לה שגרירות נוספת בדובאי, אם כי עם הקונסול הכללי של הוד מלכותו בדובאי ואיחוד האמירויות הצפוניות, לעומת שגריר בריטניה נפרד. יחסי איחוד האמירויות לבריטניה תוארו כ"קשר מיוחד".

## היסטוריה
לפני הקמת המדינה בשנת 1971, האמירויות המהוות כיום את איחוד האמירויות הערביות היו בעבר חלק ממושבת חוף שביתת הנשק ושייחויות עצמאיות שהיו קשורות לבריטניה, והוגדרו כפרוטקטורטים בריטים על ידי האמנה הכללית הימית של 1820. המטרה העיקרית של מערכת יחסים זו הייתה להבטיח את המעבר להודו הבריטית, על ידי מיגור הפיראטים שפשטו אז על חופי המדינה במפרץ הפרסי.

הסכם בין הבריטים לשליט שארג'ה בשנת 1932 הוביל לבניית שדה תעופה מבוצר המכונה "מבצר אל מהאטה", כדי לאפשר עצירה בנתיב האווירי של אימפיריאל איירווייז לבריזביין, אוסטרליה. לאחר מכן הורשו מטוסי חיל האוויר המלכותי לתדלק בשארג'ה במלחמת העולם השנייה. מוזיאון אל מהאטה הוא תזכורת ל-BOAC (לשעבר אימפיריאל איירווייז) ולטיסות אחרות שהיו מגיעות לעיתים קרובות לשדה התעופה הראשון של איחוד האמירויות.

שגרירות איחוד האמירויות הערביות בלונדון ממוקמת באזור בלגרביה.

## ביקורים רמי דרג
בנובמבר 2010, המלכה אליזבת השנייה ביקרה את השייח' ח'ליפה בן זאיד אאל נהיאן, נשיא איחוד האמירויות ושליט של אבו דאבי, לראשונה מאז 1979, כאשר ביקרה גם את השייח' ראשד בן סעיד אאל מכתום, סגן הנשיא וראש ממשלת איחוד האמירויות והשליט בדובאי. במהלך הביקור ב-1979 היא פתחה מספר נמלים ומבנים כולל מרכז הסחר העולמי של דובאי, עיריית דובאי ופורט ראשד.

בביקורה השני בשנת 2010, בילתה המלכה יומיים בסיור במוזיאון זייד ובביקור נכבדים של משפחת השלטון, ואילו מזכיר המדינה שלה לענייני חוץ, ויליאם הייג חתם על הצהרת אבו דאבי 2010 עם השייח' עבדאללה בן זאיד אאל נהיאן, שר החוץ של איחוד האמירויות, המאשר מחדש את הסכם הידידות משנת 1971. הדוכס מאדינבורו, חתם גם הוא על מזכר הבנות בתפקידו כקנצלר של אוניברסיטת קיימברידג' עם השייח' נהיאן בן מובארכ אאל נהיאן, שר החינוך באיחוד האמירויות.

## יחסים כלכליים
מזכיר המדינה לענייני חוץ ציין עם חתימתו של אבו דאבי 2010 בנוכחות המלכה והשייח' ח'ליפה כי 100,000 אזרחים בריטים חיו באמירויות ומעל מיליון ביקרו בכל שנה לצורך עסקים ופנאי.

מלבד זאת, כל מדינה חולקת שיעורים גבוהים באופן עקבי של סחר והשקעות הדדיות.

## יחסים פוליטיים
גם בריטניה הגדולה וגם איחוד האמירויות מקיימות שיתוף פעולה היסטורי בכל הקשור לשיתוף פעולה בתחומי אכיפת החוק, ההגנה, ההכשרה והטכנולוגיה הצבאית. זה בא לידי ביטוי לאחרונה בחתימת הסכם לשיתוף פעולה בפיתוח מפעלי האנרגיה הגרעינית של האמירויות בעתיד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלג'יריה – הממלכה המאוחדת

**יחסי אלג'יריה – הממלכה המאוחדת** הם היחסים הדו-צדדיים בין '''הרפובליקה האלג'יראית הדמוקרטית העממית''' ובין '''הַמַמְלָכָה הַמְאֻחֶדֶת שֶׁל בְּרִיטַנְיָה הַגְּדוֹלָה וצפון אירלנד'''.

## רקע
במהלך מלחמת העולם השנייה נכבשה אלג'יריה, שהייתה אז תחת שלטון צרפת של וישי, על ידי קבוצת הארמיות ה-18 האנגלו-אמריקנית.

בשנת 1962 קיבלה אלג'יריה את עצמאותה מצרפת לאחר מלחמה קשה, וזמן קצר לאחר מכן כוננה עימה בריטניה יחסים דיפלומטיים. בין המדינות קיים שיתוף פעולה במגוון רחב של תחומים, כולל קידום עסקי, אנרגיה, תרבות, תיירות וביטחון.

בעקבות מלחמת ששת הימים ב־1967 הכריזה אלג'יריה על ניתוק היחסים עם בריטניה.

## נציגויות דיפלומטיות
בריטניה מחזיקה באלג'יריה שגרירות באלג'יר בלבד. מאידך, אלג'יריה מחזיקה בבריטניה שגרירות בלונדון בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – כווית

ממוזער|שגרירות כווית בלונדון
**יחסי הממלכה המאוחדת – כווית** הם יחסי החוץ בין כווית ובריטניה. לכווית שגרירות בלונדון, ולבריטניה שגרירות בעיר כווית. היחסים בין המדינות נחשבים לחזקים ביותר, למרות המרחק הגאוגרפי הגדול בין שתי המדינות וההבדל בדת, שפה, מנהגים ומסורות בין שני העמים, זה לא מנע כינון מערכת יחסים מובהקת ויוצאת דופן בין כווית לממלכה המאוחדת. כווית קשורה לבריטניה באופן הדוק לשדות הנפט, שחברות בריטיות בוחנות ומייצאות עבור כווית, כמו גם קשרי הגנה בתחום ההגנה והחימוש. כמו גם בהיבטים אחרים, כולל השקעות בכלכלה, סחר, חינוך וטכני, וכן יחסי תיירות.

## היסטוריה
בשנת 1899 חתם השייח' הראשי של כווית (שהייתה אז מחוז של האימפריה העות'מאנית), מובארכ א-סבאח על חוזה חסות עם בריטניה, דבר שהביא לשלטון בריטי לא-רשמי בכווית. ההסכם אושר על ידי העות'מאנים ב-1913 בהסכם שנקרא האמנה האנגלו-עות'מאנית ובה סוכם כי תוענק לכווית אוטונומיה מסוימת וששתי האימפריות יהיו מעורבות בניהולה ובמדיניות החוץ שלה. האמנה בוטלה על ידי בריטניה לאחר פרוץ מלחמת העולם הראשונה כשהיא החליטה לבטל את מעורבות העות'מאנים ולהשתלט בעצמה על מאגרי הנפט האדירים שהפכו את כווית לנכס אסטרטגי ולהכריז עליה כפרוטקטורט (מדינת חסות).

מיד לאחר המלחמה, בין 1919 ל-1920, פרצה מלחמה בין כווית לבין סולטנות נג'ד בראשות אבן סעוד. על מנת להפסיק את הלחימה כינס הנציג הבריטי הבכיר באזור, הממונה על המנדט הבריטי על מסופוטמיה, פרסי קוקס, ועידה לשרטוט הגבולות האזור בעוקיר. ב-2 בדצמבר 1922 נחתם פרוטוקול עוקיר, ללא נציגות כווייתית. הפרוטוקול הכיר בקיומה של כווית אך קבע גבול צפון-מזרחי של נג'ד עם עיראק וכווית והעניק לה את האזור הנייטרלי בין עיראק וערב הסעודית והאזור הנייטרלי בין כווית וערב הסעודית, כלומר קיצץ את שטחה של כווית בשליש.

בשנת 1952 הפכה כווית ליצואנית הנפט הגדולה ביותר במפרץ הפרסי. בשנות ה-50 של המאה ה-20 התפתחה כווית במהירות, כמדינת חסות בריטית, בזכות כמויות הנפט האדירות שהופקו מאדמתה ורמת החיים של תושביה, שהיו רובם ככולם בני שבטים בדואים זינקה. לכווית זרמו עובדים זרים ממצרים, מהודו ומקרב הפליטים הפלסטינים.

ב-1961 סיימה בריטניה את הסדר הפרוטקטורט והכירה בכווית כאמירות עצמאית בראשות עבדאללה א-סלים א-סבאח. ב-23 בינואר 1963 נערכו בכווית, לראשונה באזור, בחירות לפרלמנט, שתפקידו הראשון היה לאשרר את החוקה. הפריחה הכלכלית והתרבותית במדינה המשיכה לאורך שנות השישים והשבעים בהם הייתה המדינה המפותחת והמתקדמת ביותר באזור המפרץ ואחת המתקדמות והחופשיות בעולם. חופש הביטוי ששרר בה משך אליה יוצרים מרחבי העולם הערבי וראו בה אור פרסומים, כתבי עת וספרים שלא יכלו לראות אור בשום מקום אחר במרחב הערבי.

שנת 1975 הייתה שנה מכרעת ליחסי הנפט בין כווית לבריטניה, כאשר האספה הלאומית לחצה על הלאמת הנפט בכווית, וכווית לקחה את הבעלות על כל מניות חברת הנפט בכווית. כווית היא אחת המדינות הקשורות ביותר ללירה שטרלינג, לאחר גילוי הנפט, ולכן בריטניה חיזקה את מערכת היחסים שלה עם כווית על מנת להמשיך להפקיד את תשואותיה בליש"ט, מה שמחזק את כלכלת בריטניה.

ב-3 באוגוסט 1990 פלש צבא עיראק למדינה ושלט בה עד פברואר 1991. הפלישה למדינה ריבונית, בעלת זיקה מערבית ועתודות נפט הובילה את ארצות הברית להתערב, דבר שהוביל למלחמת המפרץ, שבה השתתפה גם בריטניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–תאילנד

**יחסי אוסטרליה–תאילנד** הם היחסים דו-צדדיים שבין אוסטרליה ותאילנד. לאוסטרליה שגרירות בבנגקוק, ולתאילנד שגרירות בקנברה וקונסוליה-כללית בסידני. שתי המדינות ייסדו את היחסים הדיפלומטיים ביניהן ב-1952.

## סחר
בשנת 2018 הסתכם היקף הסחר בין המדינות ב-17.4 מיליארד דולר. עיקר הסחורות שייצאה אוסטרליה לתאילנד בהיקף כולל של 5.9 מיליארד דולר היו מינרלים, מתכות ואלומיניום, ואילו עיקר הסחורות שייצאה תאילנד לאוסטרליה בהיקף כולל של 11.5 מיליארד דולר היו כלי רכב, מכונות ופלסטיק.

## תיירות
תאילנד היא יעד תיירותי משמעותי עבור תיירים מאוסטרליה, עם סדר גודל של כ-400 אלף תיירים אוסטרלים שמבקרים בה מדי שנה. הקו אוסטרליה–תאילנד הוא השישי בגודל באוסטרליה. מספר חברות מפעילות קווים בין שתי המדינות: אייר אסיה X, ג'טסאר איירווייז, תאי איירווייז וקוואנטס.

## קישורים חיצוניים

* אמנת הסחר החופשי אוסטרליה–תאילנד

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–כווית

**יחסי גרמניה–כווית** הם יחסי החוץ בין כווית וגרמניה.

## היסטוריה
בשנת 1964, כווית והרפובליקה הפדרלית של גרמניה כוננו יחסים דיפלומטיים. גרמניה נחשבת מאוד בכווית כאחד הכוחות הפוליטיים והכלכליים העיקריים באירופה, וכמדינה המקיימת באופן מסורתי יחסים טובים עם העולם הערבי. באוקטובר 2016 ערך שר החוץ הכוויתי סבאח אל-ח'אלד אל-סבאח ביקור רשמי בברלין, ומקבילו הגרמני זיגמר גבריאל ערך ביקור רשמי בכווית באפריל ויוני 2017.

## יחסי סחר
בשנת 2016 יצוא הסחורות מגרמניה לכווית הסתכם ב-1.4 מיליארד אירו, ויבוא הסחורות הגרמני מכווית עמד על כ-19 מיליון אירו, מה שהפך את כווית לשותפת הסחר התשיעית בגודלה של גרמניה במזרח התיכון. כווית היא השוק הרביעי בגודלו של סחורות גרמניות בקרב חברי מועצת שיתוף הפעולה במפרץ. יצוא גרמניה לכווית כולל רכבי יוקרה, מכונות, מתקני תעשייה (בעיקר תחנות כוח), מוצרי חשמל, מוצרים כימיים, מוצרי ברזל וציוד רפואי. כווית ביצעה השקעות משמעותיות בכלכלה הגרמנית, והיא בעלת מניות בחברות גרמניות מובילות. בשנת 1987 נכנס לתוקף חוזה מיסוי כפול בין גרמניה וכווית, שנחתם מחדש בשנת 1999. ב-15 בנובמבר 1997 נכנס לתוקף הסכם על קידום והגנה על השקעות בין מדינות. בינואר 2017 נערכה בברלין הישיבה החמישית של הוועדה המשותפת לשיתוף פעולה כלכלי, סחר וטכני בין גרמניה וכווית.

## נציגויות דיפלומטיות
גרמניה מחזיקה בכווית שגרירות בכווית סיטי בלבד. מאידך, כווית מחזיקה בגרמניה שגרירות בברלין וקונסוליה כללית בפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בחריין–גרמניה

**יחסי בחריין–גרמניה** הם יחסי החוץ בין '''ממלכת בחריין''' ובין '''הרפובליקה הפדרלית של גרמניה'''.

## רקע
היחסים בין המדינות טובים מאוד. גרמניה נחשבת כשותפה למסחר אמינה, ונחשבת בשל תפקידה הפוליטי המאזן באזור.

בחריין מארגנת את "דיאלוג מנאמה" יחד עם המכון הבינלאומי ללימודים אסטרטגיים (IISS)  בלונדון מאז 2004. גרמניה משתמשת בקביעות בפורום אזורי חשוב וביטחון מדיני אזורי, לצורך חילופי דברים עם בחריין ומדינות באזור.

גרמניה היא השותפה הכלכלית השלישית בחשיבותה של בחריין באיחוד האירופי. הדימוי החיובי של גרמניה הוא בעיקר בשל הביצועים של התעשייה והטכנולוגיה הגרמנית. בצד הגרמני, חברות בינוניות במיוחד מנצלות את תנאי ההשקעה הטובים בבחריין. כיום יש כ-30 חברות גרמניות עם נציגויות או מטות בבחריין. בערך 500 אזרחים גרמנים מתגוררים בבחריין.

בתחום התרבות המשרד האזורי של מכון גתה (GI) שבסיסו באבו דאבי באיחוד האמירויות הערביות אחראי לבחריין מאז 2006. אירועי התרבות שמציעה שגרירות גרמניה בשיתוף עם ארגונים שותפים בחריינים הם מעניינים מאוד. שיעורי גרמנית מוצעים בקורסים באוניברסיטת בחריין ובבתי ספר בבחריין.

## נציגויות דיפלומטיות
בחריין מחזיקה בגרמניה שגרירות בברלין בלבד, וגרמניה מחזיקה בבחריין שגרירות במנאמה בלבד.

## קישורים חיצוניים

* יחסי בחריין–גרמניה באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
רחוב מופטאר

**רחוב מוּפֶטָאר** (בצרפתית: **Rue Mouffetard**), השוכן ברובע החמישי של פריז, מהווה את אחד ממוקדי המסחר והקולינריה התוססים והפופולריים ביותר בעיר. הרחוב מתפקד כמדרחוב הסגור לכלי רכב, הנמתח מרחוב דקארט ועד לכיכר סן-מדאר, כאשר מרכזו הפועם נמצא באזור כיכר קונטרסקארפ. לאורך המדרחוב פזורים דוכני שוק מסורתיים לצד שפע של מסעדות, בתי קפה וחנויות ייחודיות, המעניקים למקום אווירה פריזאית אותנטית ודינמית.

מקור שמו של הרחוב נעוץ בטופוגרפיה המקומית של התקופה הרומית, אז נקראה הגבעה עליה הוא שוכן "הר סטאריוס" (mont Cétarius) או "הר סטארדוס" (mont Cetardus). לאורך המאות עבר השם גלגולים לשוניים רבים, ביניהם וריאציות כמו Montfétard, Mouflard ו-Mostard, עד שהתקבע בניסוחו הנוכחי כ-Mouffetard. אבולוציה שמית זו משקפת את ההיסטוריה ארוכת השנים של הציר, שתחילתו עוד בתקופה הנאוליתית.

התשתית עליה הוקם הרחוב שימשה בעבר כדרך רומית מרכזית שקישרה בין ההתיישבות הרומית בגדה השמאלית של נהר הסן לבין איטליה. במהלך ימי הביניים עברה הדרך בלב הכפר סן-מדארד, אשר סופח רשמית לתחום המוניציפלי של פריז בשנת 1724. חשיבותו ההיסטורית והארכיטקטונית של הרחוב השתמרה באופן יוצא דופן הודות למיקומו על צלע הגבעה, דבר שהוביל להחרגתו מתוכנית ההריסה והבינוי המסיבית של הברון אוסמן במאה ה-19. בעוד חלקים נרחבים מפריז העתיקה נהרסו לטובת שדרות רחבות, רחוב מופטאר שמר על אופיו המקורי ועל מבניו מתקופת ימי הביניים, עובדה ההופכת אותו כיום לאתר תיירותי מבוקש.

## קישורים חיצוניים

* אתר השוק 
* שוק מופטאר בתבה בעיתון הארץ
* שוק מופטאר באתר lametayel
* 
* 
* 

## הערות שוליים

מופטאר
מופטאר
מופטאר
יחסי גרמניה–עומאן

**יחסי גרמניה–עומאן** הם יחסי החוץ בין סולטנות עומאן והרפובליקה הפדרלית של גרמניה.

## רקע
היחסים בין שתי המדינות כוננו ב-16 במאי 1972. באופן יחסי, יחסי גרמניה–עומאן היו קרובים וידידותיים. קיימים התייעצויות דו-צדדיות קבועות שמתמקדות הן בפוליטיקה והן בכלכלה. גרמניה זוכה להערכה רבה בזכות תפקיד התיווך הפוליטי שמילאה באזור.

מאז שנות ה-60 סייעו חברות גרמניות בעומאן לבנות בהצלחה תשתית איתנה בסולטנות באמצעות השקעות ישירות והחזקות ישירות. גרמניה היא אחד השותפים הכלכליים העיקריים של עומאן שלא בתחום הנפט. גרמניה אינה קונה ישירה של נפט וגז מעומאן. שיתוף פעולה מכוון לעתיד קיים גם בתחום הסביבתי.

הסכם קידום והגנה דו-צדדי על השקעות נכנס לתוקף ב-4 באפריל 2010. הסכם מיסוי כפול גרמני-עומאני שנחתם ב-15 באוגוסט 2012 במסקט אושר על ידי עומאן. המשא ומתן על הסכם ביטחון נמצא כעת בשלבי סגירה.

מספר גדול של אזרחי עומאן נוסעים לגרמניה לטיפול רפואי. הגרמנים מהווים כיום את הקבוצה השנייה בגודלה של מבקרים מאירופה.

יחסים דו צדדיים בענפי התרבות והחינוך מתמקדים בשיתופי פעולה במדע וטכנולוגיה, במיוחד בתחום האוניברסיטאי, בו קיימות תוכניות שיתוף פעולה רבות. בשנת 2014 חתמו גרמניה ועומאן על הצהרת כוונות לשיתוף פעולה בנושא תרבות, חינוך, מדע ומחקר. מאז 2007 קיימת בעומאן אוניברסיטה פרטית גרמנית-עומאנית, האוניברסיטה הגרמנית לטכנולוגיה (GUtech), שתוכנית הלימודים שלה עוקבת אחר זו של השותף הגרמני RWTH אוניברסיטת אאכן. בשיתוף עם משרד החינוך העומאני, מכון גתה מציע שיעורים גרמניים במרכז לשפה גרמנית במוסקאט ועוסק בעבודות תרבות מהבסיס האזורי שלו באבו דאבי. האיגוד הגרמני-עומאני, שהוקם בשנת 1992, מבקש לפתח יחסים ידידותיים בין שתי המדינות ולקדם שיתופי פעולה בתרבות, עסקים, מדע, אקדמיה וספורט. העמותה לידידות עומאן-גרמניה פעילה בצד עומאן.

## נציגויות דיפלומטיות
עומאן מחזיקה בגרמניה שגרירות בברלין וגרמניה מחזיקה בעומאן שגרירות במסקט.

## קישורים חיצוניים

* יחסי גרמניה–עומאן באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–תימן

**יחסי גרמניה–תימן** הם יחסי החוץ בין הרפובליקה הפדרלית של גרמניה ותימן.

## רקע
ב-24 באוקטובר 1962 הרפובליקה הפדרלית של גרמניה כוננה יחסים עם הרפובליקה הערבית של תימן, וב-19 בדצמבר 1967 היא כוננה יחסים עם הרפובליקה העממית הדמוקרטית של תימן. ב-21 בדצמבר 1972 הרפובליקה הדמוקרטית הגרמנית כוננה יחסים עם הרפובליקה הערבית של תימן, וב-10 ביולי 1969 היא כוננה יחסים עם הרפובליקה העממית הדמוקרטית של תימן.

במהלך מלחמת האזרחים בתימן נשענים כוחות הקואליציה בראשות סעודיה על נשק מתוצרת גרמנית, למרות אמברגו הנשק שהטילה גרמניה על שני הצדדים בתימן.

## נציגויות דיפלומטיות
תימן מחזיקה בגרמניה שגרירות בברלין ו-2 קונסוליות בפרנקפורט והמבורג, וגרמניה מחזיקה בתימן שגרירות בצנעא בלבד, אולם היא סגורה כעת בשל מלחמת האזרחים בתימן.

## קישורים חיצוניים

* יחסי גרמניה–תימן באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
מחשבת שווא על טפילים

**מחשבת שווא על טפילים** (באנגלית: **Delusional parasitosis**) היא הפרעה דלוזיונלית שהלוקים בה מאמינים שהם נגועים בטפילים כגון קרציות, תולעים או חרקים שונים כאשר הנגיעות אינה קיימת בפועל. הלוקים בהפרעה מדווחים לעיתים קרובות על תחושות גירוד או עקצוץ כאילו טפילים רוחשים על העור או מתחתיו.

## סימנים ותסמינים

סימני ההפרעה משתנים בין הלוקים בה, אך בדרך כלל מתאפיינים בתחושת זחילה או נעיצה שלרוב נתפסת כתוצאה של זחילת פרזיטים על העור חדירה לתוכו.
הלוקים בהפרעה עשויים לפצוע את עצמם בניסיון להיפטר מה"טפילים". לעיתים התחושה נוצרת כתוצאה מהעלאת הרעיון על ידי אדם אחר.

כמעט כל סימן בעור, או כתם בבגד עשוי להיות מפורש על ידי הסובלים מההפרעה כסימן לחדירת פרזיטים, וסימנים כאלה, לעיתים קרובות, נאספים באובססיביות כדי להציגם לרופא. הצגת "ראיות" כאלה ידועה כ-Matchbox Sign (על שם קופסת הראיות המשמשת לאיסוף לצורך הצגה לרופא).

ההפרעה מופיעה בנשים יותר מבגברים, ושכיחותה עולה במידה משמעותית מעל גיל 40.

מחשבת שווא על טפילים בבית (Delusory cleptoparasitosis) גם היא הפרעה דלוזיונלית שהלוקים בה מאמינים שיש טפילים בביתם ולא על גופם.

מחלת מורגלונז (Morgellons) היא סוג של מחשבות שווא על טפילים שללוקים בה יש תחושת כאב בעור שלאמונתם נגרמת כתוצאה מחדירת סיבים.

## דיאגנוזה
מחשבת שווא על טפילים נחלקת לשלוש קבוצות: ראשונית, שניונית-פונקציונלית ושניונית-אורגנית.

# ראשונית: המחלה כוללת את מחשבת השווא בלבד, ללא הפרעות ומחלות נוספות. זוהי פסיכוזה היפוכונדרית חד-תסמינית.
# שניונית-פונקציונלית: ההפרעה נלווית למצב פסיכיאטרי כגון סכיזופרניה, הפרעה טורדנית-כפייתית, או דיכאון קליני.
# שניונית-אורגנית: הפרעה שבאה בעקבות נטילת תרופות או סמים הגורמים לתסמינים או בעקבות מחלה כגון סרטן, שחפת או סוכרת.
פקטורים נוספים שעשויים לגרום לתחושת עקצוץ וזחילה: מנופאוזה (בעקבות השינויים הורמונליים), אלרגיות, שימוש בסמים, כדוגמת קוקאין, ומתאמפתמין. הפקטורים הפיזיולוגיים האלה, כמו גם חומרים נדיפים הגורמים לגירוי, עשויים לגרום לתחושת "זחילה" באנשים בריאים בדרך כלל. אצל אנשים מסוימים, התקבעות פסיכולוגית על התחושה הזו ופחדים בנוגע למשמעות התחושה, עלולים להתפתח למחשבת שווא על טפילים.

## טיפול
מחשבת שווא שניונית מטופלת באמצעות טיפול במצב הפיזיולוגי או הפסיכולוגי הראשוני הכללי. מחשבת שווא ראשונית מטופלת בטיפולים הנהוגים בהפרעות דלוזיונליות אחרות ובסכיזופרניה. בעבר, פימוזיד, מן התרופות האנטי-פסיכוטיות הטיפוסיות, שימשה לטיפול. כיום, תרופות אנטי-פסיכוטיות לא טיפוסיות כגון אולנזאפין או ריספרידון משמשות לטיפול. לעיתים קרובות הלוקים בהפרעה מסרבים לטיפול מקצועי למרות היעילות המוכחת.

## קישורים חיצוניים
* עידית אוריון, Delusional Parasitosis, באתר medicalmedia. 

## הערות שוליים

קטגוריה:הפרעות נפשיות והתנהגותיות
קטגוריה:מחשבות שווא
כיכר הפרלמנט (אדינבורו)

[שמאל|ממוזער|300x300 פיקסלים|חלק מכיכר הפרלמנט המציג את פסל הסוסים של [צ'ארלס השני, מלך אנגליה|צ'ארלס השני ואת חזית בתי המשפט שעוצבו על ידי רוברט ריד.]]
**כיכר הפרלמנט** (באנגלית: **Parliament Square**) היא כיכר באדינבורו, בירת סקוטלנד. היא נמצאת מול רחוב היי (High), חלק מהמייל המלכותי. הכיכר אינה כיכר רשמית, אלא היא מורכבת משני קטעים המקיפים את קתדרלת סנט ג'יילס משלושה צדדים: אזור בצורת L ממזרח ומדרום, ואזור נוסף בצד המערבי של הכנסייה הנקרא כיכר הפרלמנט המערבית. מרקט קרוס ממוקם בצד המזרחי של הכיכר ואילו פסל סוסים של צ'ארלס השני, מלך אנגליה ניצב מול הכניסה לבתי המשפט העליונים של סקוטלנד הסמוכים לבית הפרלמנט, על הצד המערבי. אנדרטת קווינסברי לדוכס החמישי מבוקלאוך ניצבת בכיכר הפרלמנט המערבית.

הכיכר כוללת גם פסל של ג'יימס בריידווד שנבנה בשנת 2008, שהקים את מה שנטען כי הוא שירות האש העירוני הראשון בעולם, באדינבורו, לאחר השריפה הגדולה באדינבורו בשנת 1824.

## היסטוריה
ממוזער|ציור המציג דמויות באדינבורו בפרלמנט קלוז בסוף המאה ה-18, לפני שהכנסייה ובית הפרלמנט עוצבו מחדש
הכיכר הוקמה בשנת 1632 כחזית לבית הפרלמנט בבית הקברות העתיק של סנט ג'ילס קירק. בית הפרלמנט לא הכיל רק את הפרלמנט של סקוטלנד שלפני האיחוד, אלא גם את בית המשפט לדיונים (Court of Session; בית המשפט האזרחי העליון בסקוטלנד). זה הפך את הכיכר למרכז לישיבתם של פוליטיקאים ועורכי דין לפני כניסתם לבניין, מרגע הקמתו ועד פירוק הפרלמנט הסקוטי עם חוק האיחוד בשנת 1707.

מבנה נוסף הצמוד לכיכר היה "טולבוים העתיקה", אשר שימש בצורות שונות כמקום מפגש למועצת העיר, לשכת מס, בית משפט וכלא. הוא נהרס לבסוף בשנת 1817. משם בשנת 1661 אנשים נלקחו להוצאה להורג ליד מרקט קרוס, לאחר שנמצאו אשמים בבגידה במולדת, לאחר הרסטורציה.

הנרי קוקברן קונן על אובדן שמה ההיסטורי של הכיכר, פרלמנט קלוז, שינוי שהוא מייחס לטיפשות האופנה ("גנדרנות") כשכתב את זיכרונות חייו באדינבורו בשנות ה-20 של המאה ה-20.

## לקריאה נוספת
* 
* 
* 
* 

## קישורים חיצוניים

## הערות שוליים

קטגוריה:הפרלמנט הסקוטי
קטגוריה:אדינבורו
קטגוריה:הממלכה המאוחדת: כיכרות
יחסי צרפת–תימן

ממוזער|שגרירות תימן בפריז
**יחסי צרפת–תימן** הם יחסי החוץ בין צרפת ותימן.

## יחסים פוליטיים
צרפת הייתה אחת המדינות הראשונות שהתבטאו בעד עזיבתו של הנשיא סאלח, ותמכה בתוכנית של מועצת שיתוף הפעולה של מדינות המפרץ שנחתמה ב-23 בנובמבר 2011 בתיאום עם האיחוד האירופי וארצות הברית. היא מכירה בלגיטימיות של הנשיא האדי וממשלתו.

צרפת, ארצות הברית ובריטניה שיתפו פעולה עם החלטה 2216 של מועצת הביטחון של האו"ם (מ-14 באפריל 2015) הקוראת לחידוש הדיאלוג, פתרון כולל, אמברגו נשק וסנקציות אינדיבידואליות על החות'ים וכבוד לזכויות אדם.

צרפת תומכת בכל המאמצים שעשה השליח המיוחד של האו"ם מרטין גריפית'ס, כדי להתקדם במציאת פתרון מתמשך למשבר באמצעות ארגון דיונים בין הפלגים התימנים.

## סיוע הומניטרי
בשנת 2018 התחייבה צרפת להעניק לתימן סיוע הומניטרי בסך 7.8 מיליון אירו באמצעות ארגונים בינלאומיים (ICRC, WFP, UNHCR) וארגונים לא ממשלתיים (במיוחד CARE), לעומת 6.5 מיליון אירו בשנת 2017. הפרויקטים שנתמכו בתחומי שירותי הבריאות ותזונה מסייעת להילחם בסיכונים של רעב ומגפת כולרה. בינואר 2018 נתנה צרפת גם כמיליון וחצי אירו למאבק נגד הסיכונים לרעב ותזונה כחלק מסיוע המזון המתוכנן למדינה.

סדר העדיפויות בפעילות צרפת בתימן הוא: הקלה חברתית-כלכלית מקומית, תמיכה באנשים פגיעים ובזכויות אדם, וטיפוח אמצעי תקשורת עצמאיים.

## נציגויות דיפלומטיות
תימן מחזיקה בצרפת שגרירות בפריז, וצרפת מחזיקה בתימן שגרירות בצנעא, אולם היא סגורה כעת בשל מלחמת האזרחים בתימן.

## קישורים חיצוניים

* יחסי צרפת–תימן באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
המאונד

[ממוזער|שמאל|[הגלריה הלאומית של סקוטלנד]]
**המאונד** (באנגלית: **The Mound**) הוא מדרון מלאכותי במרכז אדינבורו, סקוטלנד, אשר מחבר את השכונות "העיר החדשה" ו"העיר העתיקה". הוא נוצר על ידי השלכת כ־1,501,000 עגלות אדמה שנחפרו מיסודות העיר החדשה אל נור לוך, שרוקן בשנת 1765, ויוצר את גני רחוב פרינסס של ימינו. בנייתו של תל האדמה, כפי שכונה במקור, החלה בשנת 1781 והוארכה לאורך השנים עד שבשנת 1830 הוא הוקם ועוצב כך שנראה שלם פחות או יותר. כאשר הורחבה רכבת אדינבורו וגלאזגו לתחנת וויברלי בשנת 1846, נחפרו מנהרות מתחת לתל כדי לאפשר גישה למערב.
ממוזער| מטה בנק סקוטלנד על המאונד
חלק משטחי הבניינים והמוסדות הבולטים ביותר באדינבורו נמצאים על המאונד, כולל הגלריה הלאומית של סקוטלנד, האקדמיה הסקוטית המלכותית, הצריחים של ניו קולג', אולם העצרת הכללית של כנסיית סקוטלנד, מטה הכיפה המהודר של בנק סקוטלנד שבבעלות מסחרית, והמוזיאון שלו, המוזיאון על המאונד.

המאונד הוא דרך תוססת, אם כי תלולה למדי, המשמשת לתנועה לרחוב פרינסס ולמייל המלכותי בעיר העתיקה. הקצה התחתון, או 'הרגל' של התל, נמצא כמה מטרים הליכה מתחנת הרכבת חשמלית של רחוב הנסיכים (שהיא חלק ממסלול הרכבת הקלה של אדינבורו). בשל גובהו המוגבה, התל משקיף על נופים נרחבים ברחוב פרינסס ובעיר החדשה של אדינבורו ולכיוון גבעת קלטון. מתחת לפני השטח של כביש התל הותקנה "שמיכה חשמלית" כדי להרחיק את הקרח והשלג בשנת 1959. היא הייתה מהראשונות מסוגה. השמיכה כבר אינה פעילה כיום.

## קישורים חיצוניים

## הערות שוליים

קטגוריה:אדינבורו: אטרקציות תיירותיות
המוזיאון על המאונד

ה**מוזיאון על המאונד** (באנגלית: **Museum on the Mound**) הוא מוזיאון באדינבורו, סקוטלנד, המתמקד בכסף, מטבעות וכלכלה. הוא ממוקם בבניין המשרד הראשי של בנק סקוטלנד (לאחרונה חלק מ־HBOS וכיום חלק מקבוצת הבנקאות לוידס) על המאונד. יש לו יותר מ־50,000 מבקרים בשנה.

## היסטוריה
בניין המשרד הראשי של בנק סקוטלנד הוא מבנה נאו־בארוק גדול ועליו כיפה שיושבת בראש המאונד. הבניין המקורי תוכנן בסגנון פלדיאני על ידי ריצ'רד קריכטון ורוברט ריד והוקם ב־1801–1806, ולאחר מכן שונה על ידי דייוויד ברייס בשנת 1863 ועל ידי ג'ון דיק פדי וצ'ארלס קינאר בשנת 1878. בגלל מיקומו במדרון תלול, יש לו שטח מרתף נרחב, שחלקו מאכלס כיום את המוזיאון על המאונד.

לפני 2006 התקיימה תצוגה מוזיאלית קטנה בחדר מרתף אחד, אך הכניסה הייתה בתיאום מראש בלבד. מוזיאון זה נפתח במקור בשנת 1986 על ידי הסופר איאן רנקין. המוזיאון על המאונד נפתח בספטמבר 2006.

בשנת 2017 הודיעה קבוצת הבנקאות לוידס כי המוזיאון על המאונד ייסגר בסוף אותה שנה. בעקבות מחאה ציבורית, ההחלטה בוטלה והמוזיאון נשאר כעת פתוח.

## תערוכות
האוסף הקבוע כולל חפצים המתחקים אחר תולדות בנק סקוטלנד מאז הקמתו בשנת 1695, ציורים ודגמים אדריכליים של בניין המשרד הראשי על המאונד, והיסטוריה של חברות בנקאות ובניין בבריטניה. ישנן גם תערוכות הקשורות להיסטוריה של נומיסמטיקה, כולל חפצים ששימשו היסטורית לסחר חליפין, אסימונים עתיקים, מטבע סקוטי וכסף נייר. מכיוון שלבנק סקוטלנד יש היסטוריה של הנפקת שטרות משלו - זכות ששמרה עד היום - האוסף כולל מספר שטרות סקוטיים היסטוריים. כמו כן מופיע שטר של מיליון דולר ליש"ט המוצג כדוגמה לשטרות הזרים הגבוהים ששימשו לגיבוי שטרות שהונפקו על ידי בנקים סקוטיים. 
קובץ:Museum on the Mound Entrance 2016.jpg|הכניסה למוזיאון
קובץ:Museum on the Mound Million Pounds.jpg|מיליון פאונד המוצגים במוזיאון
קובץ:Museum on the Mound Coinage 01 2016.jpg|מטבעות סקוטיים
קובץ:Dr G. Pinckard Museum on the Mound.jpg|ג'ורג' פינקרד, המייסד והיו"ר הראשון של קלריקל מדיקל


## קישורים חיצוניים

* 

## הערות שוליים

קטגוריה:אדינבורו: מוזיאונים
קטגוריה:נומיסמטיקה
בובספוג מכנסמרובע (עונה 6)

העונה השישית של סדרת הטלוויזיה והאנימציה בובספוג מכנסמרובע היא אחת מעונות הסדרה ועונת ההמשך של חמש העונות הקודמות. העונה נוצרה על ידי יוצר הסדרה סטיבן הילנבורג ועלתה לאוויר לראשונה ב-3 במרץ 2008 עם הפרקים "טירוף של בית" ו"הקציצות המתגלגלות" והסתיימה ב-5 ביולי 2010 עם הפרק "מסיבת יום ההולדת של נפטון". העונה שודרה בניקלודיאון ודובבה לעברית באולפני נ.ל.ס. פרקי העונה הם 101–126.

## פרקים

## קישורים חיצוניים

## הערות שוליים

קטגוריה:עונות בובספוג מכנסמרובע
קרחון שארפ (אנטארקטיקה)

**קרחון שארפ** (באנגלית: **Sharp Glacier**) הוא קרחון יובלי, בארץ גרהאם, שבאנטארקטיקה.

הקרחון זורם לכיוון צפון ונשפך אל ראשו של פיורד לאלמאנד.

## היסטוריה
### גילוי ומיפוי הקרחון
הקרחון מופה לראשונה על ידי סקר שטחי חסות איי פוקלנד, בין השנים 1948–1959, בהתבסס על סקרים על הקרקע ועל תצלומי אוויר שצולמו על ידי משלחת הסקר האווירי של שטחי חסות איי פוקלנד.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של רוברט פיליפ שארפ (Robert P. Sharp), גאולוג וחוקר קרחונים אמריקאי. שם זה ניתן בהתאמה לשמות אתרים רבים באזור הנקראים על שמות גאולוגים.

## קישורים חיצוניים
* קרחון שארפ באתר הסקר הגאולוגי של ארצות הברית
* קרחון שארפ באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן עבור קרחון שארפ
** תחזית מזג אוויר עדכנית ארוכת טווח עבור קרחון שארפ

## הערות שוליים

שארפ
שארפ
קטגוריה:ארצות הברית באנטארקטיקה
חינוך בר קיימא

**חינוך בר קיימא** או **חינוך מקיים** (באנגלית: **Sustainable Education**) היא תפיסה חינוכית שמטרתה להביא לרווחה חברתית, כלכלית וסביבתית, שלושת עמודי התווך של תפיסת הקיימות, במסגרת מוסדות החינוך הפורמלי. המובן הרחב של תפיסה זו הוא היכולת של מערכת חינוך להתנהל באופן בר קיימא ולא רק לקדם חינוך לקיימות.

## רקע
ראשיתם של בתי הספר המודרניים נעוץ במהפכה התעשייתית ובצרכים של החברה באותה העת בהשגחה על הילדים בזמן שהוריהם יוצאים לעבוד מחד, ובהכשרת הילדים לשוק העבודה בבגרותם מאידך. מרבית מערכות החינוך בעולם כולו עדיין פועלות באופן שבו נוצרו לפני כמאתיים שנה. בעידן בו קצב החיים הוא מהיר, הנגישות לידע כמעט בלתי מוגבלת, הפערים הבינדוריים גדלים וקיימת אי ודאות אדירה לגבי עולם התעסוקה העתידי, החינוך הפורמלי מצוי באתגר משמעותי. ארגונים שונים ומדינות רבות עוסקים כולם בשאלה מה צריך ללמד ילדים במאה ה-21 על מנת לצייד אותם בידע, הערכים והמיומנויות שיכינו אותם לעולם הלא נודע של המחר. החינוך לקיימות מצוי היום באופן מאוד משמעותי במערכות חינוך בעולם וישנו דגש רב על עידוד תהליכים חינוכיים בעיקר בתחום החינוך הסביבתי. עם זאת, חינוך בר קיימא מכוון להטמעת פעולות בתחומים החברתיים, הכלכליים והסביבתיים כך שיהיו חלק אינטגרלי מהאופן שבו פועלים המוסדות החינוכיים.

## התחום החברתי
בבסיס התפיסה של חינוך בר קיימא ישנו ערך אדיר לסביבה האנושית בתוך וסביב המוסד החינוכי. היכולת להגיע לרווחה בתחום החברתי קשורה ביחסי הגומלין המתקיימים עם סביבה זו. בין שמדובר בשיתופי פעולה עם הורים, עסקים או גופים ובין שמדובר בהתנהלות הפנים מוסדית שמאפשרת שוויון הזדמנויות בחינוך לכל ילדי המוסד ללא קשר לרקע ממנו הם באים – ההבנה כי הקהילה המרכיבה את המוסד ומקיפה אותו היא חלק בלתי נפרד ממנו והיא המפתח לרווחה חברתית.

## התחום הכלכלי
מרבית מוסדות החינוך בישראל נתמכים בצורה משמעותית בגיוס תרומות ופילנתרופיה. המשבר הכלכלי העולמי שהתקיים בשנת 2008 חשף את המגזר השלישי, כמו גם את כל הגופים שנתמכו בפילנתרופיה בפני בעיה, שכן היקף התורמים והכספים הצטמצם משמעותית. היכולת להפוך את מוסדות החינוך לכאלה שמקיימים את עצמם מבחינה כלכלית באמצעות יצרנות חומרית, דיגיטלית ואחרת, תביא לרווחה כלכלית גם ביכולת של המוסד החינוכי להתקיים באופן עצמאי ובלתי תלוי וגם תאפשר לילדי המוסד למידה על תחומי הכלכלה מתוך חוויה והתנסות אותנטית.

## התחום הסביבתי
הצלע השלישית בתחום הקיימות עוסקת בתחומי הסביבה. במובן הזה, המוסד החינוכי יוביל תהליכים לחינוך סביבתי ויפעל באופן מעשי תוך צמצום טביעת הרגל האקולוגית שלו.

## קישורים חיצוניים

## הערות שוליים

בר קיימא
קטגוריה:חשיבה מקיימת
הז'נדרמריה הצרפתית

ממוזער|ז'נדרמים צרפתים, 2007
**הז'נדרמריה הצרפתית**, רשמית **הז'נדרמריה הלאומית** (בצרפתית: **Gendarmerie nationale**) הוא אחד משני כוחות המשטרה הלאומיים בצרפת, לצד המשטרה הלאומית. הז'נדמריה חלק מה והיא פועלת בכפיפות משותפת למשרד הפנים ומשרד ההגנה. לז'נדרמריה יש משימות שיפוטיות, משימות אדמיניסטרטיביות, ומשימות צבאיות.

הז'נדרמריה אחראית לאכיפת החוק בערים הקטנות, באזורי הכפר והפרוורים, בזמן שהמשטרה הלאומית, ככוח שיטור אזרחי אחראית לאכיפת החוק והסדר בערים עצמן. בשל מעמדה הצבאי, הז'נדרמריה מבצעת משימות צבאיות שונות ומשימות הגנה. לז'נדרמריה אגף למאבק בפשעי מחשב ונכון לשנת 2014 שירתו בה מאה אלף חיילי ז'נדרמריה.

הז'נדרמריה היא יורשת ה-maréchaussée, גוף השיטור הוותיק ביותר בצרפת שהחל את דרכו עוד מתקופת ימי הביניים. היא הוקמה בשנת 1721 והחוק מ-17 באפריל 1798 קבע את עקרונות הפעולה, והמשימות שלה. לז'נדרמריה השפעה תרבותית ומסורות שהשפיעו על העולם כולו עוד מתקופת האימפריה הצרפתית.

המקבילה בישראל היא משמר הגבול, על יחידותיה כמו הימ"מ והימ"ס.

## גלריה

קובץ:Police et Gendarmerie nationale, Tour Eiffel - Paris Olympics 2024.jpg
קובץ:Colonne Gendarmerie nationale, Tour Eiffel - Paris Olympics 2024.jpg


## יחידות סמך
* **הז'נדרמריה הניידת**, יחידת עלית לפיזור הפגנות
* **[[GIGN|יחידת ההתערבות של הז'נדרמריה הלאומית]]**, יחידת השתלטות עלית למלחמה בטרור
* **[[משמר הרפובליקה (צרפת)|משמר הרפובליקה]]**, יחידת משמר טקסית

## קישורים חיצוניים

* 
* 

## הערות שוליים

קטגוריה:צרפת: צבא וביטחון
צרפת
מפרץ אנוס

**מפרץ אנוס** (באנגלית: **Hanusse Bay**) הוא מפרץ רחב, בין החלקים הצפוניים של האי אדלייד, לבין חצי האי אירוסמית', שבאנטארקטיקה.

אורכו של המפרץ 37 קילומטרים בכיוון צפון - דרום.

## היסטוריה
### גילוי ומיפוי המפרץ

המפרץ התגלה לראשונה ומופה על ידי המשלחת הצרפתית הרביעית לאנטארקטיקה בין השנים 1908 - 1910, בפיקודו של ז'אן-באטיסט שארקו.

### מקור השם

שארקו קרא למפרץ על שמו של פרדיננד איזידור אנוס (Ferdinand Isidore Hanusse), שהיה מנהל מחלקת ההידרוגרפיה של חיל הים הצרפתי.

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA367&lpg=PA367&dq=%22Hanusse+Bay%22&source=bl&ots=qbWEqtOara&sig=ACfU3U3u8OLL0SMpzuQxadh3RDPG0y-Ebw&hl=en&sa=X&ved=2ahUKEwim77CrjNznAhUM_aQKHZMJB2Y4ChDoATAJegQIChAB#v=onepage&q=%22Hanusse%20Bay%22&f=false Sailing Directions (planning Guide) and (enroute) for Antarctica]**, P 367

## קישורים חיצוניים

* מפרץ אנוס באתר הסקר הגאולוגי של ארצות הברית
* מפרץ אנוס באתר הגאזט האנטארקטי המשווה SCAR של ממשלת אוסטרליה
* תיאור ביקור במפרץ אנוס

## הערות שוליים

אנוס
אנוס
אנוס
יחסי בנין–רוסיה

**יחסי בנין–רוסיה** הם מערכת היחסים בין שתי המדינות, בנין ורוסיה.

## היסטוריה
### היחסים במהלך התקופה הסובייטית
ברית המועצות הכירה ברפובליקה של דהומיי כמדינה עצמאית וריבונית ב-18 באוגוסט 1960, ויחסים דיפלומטיים בין שתי המדינות כוננו ב-4 ביוני 1962. החל מ-24 ביולי 1962 התנהלו יחסים דיפלומטיים בין המדינות דרך השגרירות הסובייטית בטוגו, עד ה-1 בפברואר 1966, אז מונה השגריר הסובייטי הראשון בבנין, אלכסנדר ניקיטיץ' אברמוב.

היחסים בין שתי המדינות היו בתחילה מינימליים, עם זאת, יחסי הגומלין הסובייטיים עם המדינה התגברו לאחר עלייתו של מתיו קרקו לשלטון בהפיכה באוקטובר 1972, ואשר הכריז בשנת 1974 כי דהומי תעבור למסלול מרקסיסטי-לניניסטי. זה הביא את ברית המועצות להיות בעלת הברית הפוליטית העיקרית של קרקו במישור הבינלאומי.

הצי הסובייטי ביצע גיחות נמל תקופתיות לקוטונו, שם בין 1953 ל-1980 הם בילו בסך הכל 462 ימי ספינה בבירה.

בנובמבר 1986 יצא קריקו לביקור ממלכתי בברית המועצות ונפגש עם מיכאיל גורבצ'וב. במהלך הביקור נחתמה הצהרת ידידות ושיתוף פעולה.

### היחסים עם הפדרציה הרוסית
ב-9 בינואר 1992 הכירה בנין בפדרציה הרוסית כמדינה היורשת של ברית המועצות, לאחר התפרקות ברית המועצות. לרוסיה יש שגרירות בקוטונו, ולבנין שגרירות במוסקבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המשמר הלאומי של צרפת

**המשמר הלאומי של צרפת** (בצרפתית: **Garde Nationale**) הוא כוח מילואים משטרתי, הפועל בצמוד לצבא, וקיים במתכונתו הנוכחית מאז 2016, אך יונק את שורשיו מהמשמר הלאומי הישן שנוסד בשנת 1789, בזמן המהפכה הצרפתית תחת פיקודו של המרקיז דה לה פאייט. במרבית שנות קיומו היה המשמר נאמן למעמד הביניים בצרפת והוא נוסד בנפרד מן הצבא הצרפתי והחזיק ברשותו כוח מילואים צבאי וכוח מילואים משטרתי.

בשנים 1792–1795 התאפיין המשמר בטלטלות רבות בקרב חייליו, ואף חדל מלהתקיים בשנים 1827–1830, אך הוקם מחדש ומילא תפקיד מרכזי במהלך המרד הרפובליקני בפריז של יוני 1832. לאחר מלחמת צרפת–פרוסיה בשנים 1870–1871 המשמר הפך למהפכני ומסוכן, מה שתרם לפירוקו הסופי בשנת 1871.

בשנת 2016 יזם נשיא צרפת פרנסואה הולנד את הקמתו מחדש של המשמר הלאומי, כתגובה לפיגועי נובמבר 2015 בפריז.

## קישורים חיצוניים

*  

קטגוריה:צרפת: צבא וביטחון
צרפת
קטגוריה:משמר לאומי
קבוצת אלעזרא

**אלעזרא החזקות בע"מ**, או **קבוצת אלעזרא**, היא חברת החזקות והשקעות ישראלית פרטית שבשליטת איש העסקים אלי אלעזרא. בעברה הייתה חברה ציבורית שמניותיה נסחרו ב.
מנכ"ל החברה הוא אור אלעזרא, בנו של אלי אלעזרא. מלבדו, מועסקים בחברה עוד כ-12 בני משפחה בתפקידים ניהוליים בכירים. משרדיה הראשיים של החברה שוכנים באשקלון.

## היסטוריה
קבוצת אלעזרא נוסדה בשנת 1995 על ידי איש העסקים אלי אלעזרא.

בשנת 2001 זכתה במכרז של רשות החברות הממשלתיות ורכשה, תמורת כ-80 מיליון שקל, את חברת אפרידר, חברה ממשלתית, שנוסדה ב–1950 לפיתוח העיר אשקלון. בתחילה היה איש העסקים מוטי זיסר שותף לעסקה זו, אך הוא נסוג ממנה ואלעזרא לווה את יתרת התשלום מבנק לאומי.

ב-2002 רכשה קבוצת אלעזרא את מלוא מניות חברת "אלבר" מידי חברת "דיסקונט השקעות" ומנהליה הבכירים של אלבר, תמורת 268.5 מיליון שקל.

בינואר 2006 הוקמה חברת "אלעזרא החזקות" כאשר מלוא מניותיה מוחזקות על ידי חברת האם "אלעזרא יוזמה והשקעות". באוקטובר של אותה שנה רכשה כ-82% ממניות חברת "הכשרת היישוב ביטוח", שבשליטת משפחת נמרודי, תמורת כ-90 מיליון שקל. לביצוע עסקה זו בנק מזרחי טפחות העניק לאלעזרא מימון של 60 מיליון שקל, ויתרת הסכום מומנה ממקורות פרטיים.

במאי 2007 גייס אלעזרא בבורסה כ-300 מיליון שקל באיגרות חוב עבור חברת ההחזקות שלו, "אלעזרא החזקות". בעקבות המשבר הכלכלי העולמי של 2008, עלה חשש שאלעזרא לא יעמוד בהחזרי החוב, אך הוא הצליח למחזר את חובותיו ולעמוד בתשלומי האג"ח.

ב-2011 מחק אלעזרא את מניות החברה מהמסחר בבורסה לניירות ערך בתל אביב, לאחר שרכש את מניות הציבור ב-30 מיליון שקל.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות החזקות ישראליות
קטגוריה:אשקלון: חברות
קטגוריה:חברות משפחתיות ישראליות
קטגוריה:ישראל: חברות שהוקמו ב-1995
אלפא רומיאו RL

**אלפא רומיאו RL** (באיטלקית: **Alfa Romeo RL**) היא מכונית בתצורת טורפדו – קבריולה, אשר יוצרה על ידי חברת אלפא רומאו האיטלקית במספר תצורות בין השנים 1922–1927.

## דגמים
* "RLN".
* "RLS".
* "RLT".
* "RLSS".

## דגמים לפי נפח מנוע
* "RL Normale" – מנוע 2,916 סמ"ק המפיק 56 כ"ס, יוצרה בין השנים 1922–1925.
* "RL Turismo" – מנוע 2,994 סמ"ק המפיק 61 כ"ס, יוצרה בין השנים 1925–1927.
* "RL Sport" – מנוע 2,994 סמ"ק המפיק 71 כ"ס, יוצרה בין השנים 1922–1927
* "RL Super Sport" – מנוע 2,994 סמ"ק המפיק 83 כ"ס, יוצרה בין השנים 1922–1927.
* "RL Super Sport Castagna" – מנוע המפיק 84 כ"ס.
* "RL Super Sport Zagato" – מנוע המפיק 89 כ"ס.
* "RL Targa Florio" – מנוע 3,154 סמ"ק המפיק 95 כ"ס, יוצר בשנת 1923.
* "RL Targa Florio" – מנוע 2,994 סמ"ק המפיק 90 כ"ס, יוצר בשנת 1924.
* "RL Targa Florio" – מנוע 3,620 סמ"ק המפיק 125 כ"ס, יוצר בשנת 1924.

### תצורות
* מכונית משפחתית בתצורת טורפדו.
* מכונית משפחתית קבריולה בתצורת טורפדו.
* מכונית מרוץ.

## "אלפא רומיאו RL"
* יוצרו 2,640 יחידות.
* מנועי 6 צילינדרים בפוזיציה קדמית אורכית.
* סוג הנעה: הנעה אחורית.
* מנועי בנזין.
* מערכת היגוי – מימין.
* במרוץ טארגה פלוריו בשנת 1923 ניצח אוגו סיבוצ'י כשהוא נוהג בדגם "אלפא רומיאו RL".

## תמונות

קובץ: 1922-04-02 Targa Florio Augusto Tarabusi Alfa Romeo RL Sport.jpg| "אלפא רומיאו RL" דגם "ספורט"
קובץ:2014-03-04 Geneva Motor Show 1435.JPG | "אלפא רומיאו RL" דגם "ספורט" – מבט לתא הנהג ולוח מחוונים
קובץ:Alfa Romeo RLSS, 1925.JPG | "אלפא רומיאו RL" דגם "RLSS", שנת 1925
קובץ:Paris - Bonhams 2015 - Alfa Romeo RL Limousine de Ville - 1924 - 001.jpg | "אלפא רומיאו RL" דגם "Limousine de Ville", שנת 1924
קובץ:Paris - Bonhams 2015 - Alfa Romeo RL Limousine de Ville - 1924 - 012.jpg | "אלפא רומיאו RL" דגם "Limousine de Ville", שנת 1924
קובץ:Paris - Bonhams 2015 - Alfa Romeo RL Limousine de Ville - 1924 - 013.jpg | "אלפא רומיאו RL" דגם "Limousine de Ville", שנת 1924 – מבט לתא הנהג ולוח מחוונים
קובץ:Paris - Retromobile 2014 - Alfa Romeo RL SS - 1925 - 004.jpg | "אלפא רומיאו RL" דגם "RL SS", שנת 1925
קובץ:1927 Mille Miglia Alfa RLSS Brilli.jpg | "אלפא רומיאו RL" דגם "RLSS", שנת 1927
קובץ: Vettura Alfa Romeo.JPG| "אלפא רומיאו RL"



קובץ:AR-RL1925-6.jpg | לוגו "אלפא רומיאו AR-RL", שנת 1925


## ראו גם
* אלפא רומיאו G1
* אלפא רומיאו 20–30 HP
* אלפא רומיאו G1

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מרוץ
RL
קטגוריה:דגמי מכוניות שהושקו ב-1922
קטגוריה:כלי רכב איטלקיים
דריה בילודיד

**דריה בילודיד** (באוקראינית: **Дар'я Білодід**; נולדה ב-10 באוקטובר 2000) היא ג'ודוקא אוקראינית, זוכת מדליית ארד מאולימפיאדת טוקיו 2020 ופעמיים אלופת עולם (2018 ו-2019).

## ביוגרפיה וקריירה
בילודיד נולדה בשנת 2000 בקייב למשפחה של ג'ודוקא; אמה סבטלנה הייתה ג'ודוקא בעברה וכך גם אביה גנדי שאף זכה פעמיים באליפות אירופה. תחילה הוריה התנגדו לשלוח אותה להתאמן בענפי אמנויות לחימה ובגיל שלוש שלחו אותה להתאמן בהתעמלות אומנותית. בגיל שש החליטה דריה כי היא רוצה לעבור לג'ודו והחלה להתאמן תחת הדרכתם של הוריה.

במהלך נעוריה היא צברה הישגים בתחרויות המרכזיות לגילאי נוער: בשנת 2016 זכתה באליפות אירופה לנוער שנערכה במלאגה, ושנתיים לאחר מכן זכתה באליפות העולם לנוער שנערכה בנסאו.

במרץ 2017 היא זכתה במדליה הראשונה שלה בתחרות בוגרים כאשר זכתה במדליית זהב בטורניר מסוג European Open בפראג. באליפות אירופה 2017 שנערכה בוורשה, זכתה בילודיד לראשונה בתואר האירופי לאחר שניצחה בגמר את אירינה דולגובה הרוסייה.

באליפות העולם 2018 אשר נערכה בבאקו, זכתה בילודיד בת השבע-עשרה לראשונה במדליית הזהב ובכך הפכה לג'ודוקא הצעירה ביותר (גברים או נשים) שזוכה בתואר זה. לאחר שלושה ניצחונות בסיבובים המוקדמים, היא הגיעה לשלב חצי הגמר בו פגשה את פאולה פארטו הארגנטינית וניצחה בווזארי לאחר תרגיל אוצ'י-גארי. בגמר היא התמודדה מול פונה טונאקי היפנית וניצחה באיפון כשתי דקות מפתיחת הקרב לאחר שהטילה את יריבתה על גבה שוב בעזרת תרגיל אוצ'י-גארי.

באליפות העולם 2019 אשר נערכה בטוקיו, זכתה בילודיד בפעם השנייה ברציפות בתואר העולמי. היא ניצחה את ארבעת קרבותיה הראשונים באיפון והגיעה לשלב הגמר שוב מול פונה טונאקי היפנית בשחזור הגמר משנה קודם לכן. שתי דקות ו-18 שניות מפתיחת הקרב, השיגה בילודיד ניקוד ווזארי לאחר תרגיל הראי-מקיקומי שהטיל את יריבתה על צידה. יתרון זה החזיק עד סוף הקרב ובילודיד ניצחה. באותה השנה היא גם זכתה בתואר האירופי בפעם השנייה בקריירה לאחר שניצחה בגמר שוב את אירינה דולגובה הרוסייה.

באליפות אירופה 2021 שנערכה בליסבון, זכתה בילודיד במדליית הכסף כאשר עקב פציעה משלב חצי הגמר שאותו ניצחה, נבצר ממנה להתחרות בגמר מול דיסטריה קראסניקי מקוסובו שזכתה בזהב בניצחון טכני.

באולימפיאדת טוקיו 2020, זכתה בילודיד במדליית הארד. לאחר שני ניצחונות מוקדמים, היא הגיעה לשלב חצי הגמר מול פונה טונאקי היפנית והפסידה באיפון כשלוש דקות בתוך זמן ניקוד הזהב לאחר ריתוק ונשרה לקרב על מדליית הארד. בקרב על המדליה היא התמודדה מול שירה ראשוני הישראלית וניצחה באיפון בשניות הסיום לאחר ריתוק מוצלח.

## זכיות בתחרויות מהסבב העולמי

## קישורים חיצוניים

* 

## הערות שוליים

קטגוריה:ספורטאיות אוקראיניות
קטגוריה:אלופות עולם בג'ודו
קטגוריה:אלופות אירופה בג'ודו
קטגוריה:נשים ג'ודוקא באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:זוכות מדליית ארד אולימפית
קטגוריה:ילידות 2000
קטגוריה:אוקראינים שנולדו ב-2000
הבן האובד (סרט)

**הבן האובד** הוא סרט קולנוע ישראלי משנת 1968 בבימויו של יוסף שלחין. התסריט נכתב לפי סיפור של שלחין שיש בו יסודות אוטוביוגרפיים.

בתפקיד הראשי משחק שאול שלחין, בנו של הבמאי ששיחק בסרט קודם ומצליח של שלחין, הילד מעבר לרחוב.

חלק מהצילומים נעשו בבית החולים הצרפתי על שם סנט לואי ביפו ובמקוה ישראל.

המוזיקה נכתבה על ידי סשה ארגוב. לנעימת הנושא חיבר מאוחר יותר יעקב שבתאי מילים, והשיר "לפנות ערב", שבוצע על ידי עדנה גורן, זכה להצלחה גדולה ומושמע עד היום.

## תקציר העלילה
בשנת 1932 גרה במושבה באר יעקב משפחת פרידמן - האב דוד (יצחק שילה), האם לוסי (נינט דינר), הבן יוסף (שאול שלחין) והבת בקי (דורית שור). המשפחה קשת יום, האב עובד בפרדס ומתפרנס בקושי.

יוסף לומד בחדר ולא מסתדר עם שיטות הלימוד של המלמד המחמיר (אלברט כהן). הוא מסרב ללכת לחדר ואביו חסר האמצעים רושם אותו לפנימייה של המיסיון הצרפתי.

המצב מסתבך כשהאם (נינט דינר) חולה בטיפוס ומתאשפזת בבית חולים. המצב הכלכלי מידרדר, יוסף ואחותו בקי מועברים לדוד משה (יעקב אלפרין) והדודה רבקה (דבורה קידר).

יוסף מרגיש שהוא לא רצוי שם. אביו מגיע, לוקח אותו לתל אביב ומנסה למצוא לו עבודה אצל סנדלר (זישא גולד) אבל זה מסרב. לבסוף בעלת מסעדה (אסתר גרינברג) מסכימה לקבל אותו לעבודה בתור עוזר תמורת אוכל ולינה בלבד. יוסף משרת גם את בתה המפונקת לאה (דסי הדרי). האב דוד עובר לעבוד במפעלי ים המלח.

כאשר לאה מגלה שחסר לה כסף, מאשימה אימה את יוסף בגנבה. הוא מכחיש ובורח. בלילה הוא ישן על עגלה של העגלון אהרל'ה (שלמה בר-שביט) שלוקח אותו למסע בין הפרדסים. בדרך עולה על העגלה עבריין נמלט. השוטרים עוצרים אותם באשמת שיתוף פעולה. יוסף נחקר על ידי שוטר (יהודה ברקן), שומע תלונות של גנב שטוען שהוא חף מפשע (מוסקו אלקלעי) ואישה (דבורה קסטלניץ) שמתלוננת על שכן. לבסוף הוא משוחרר. הוא משוטט בשדות ומתגלה על ידי תלמידים במקוה ישראל.

התלמידים והמדריך רוצים שיישאר איתם אבל מנהל המוסד (יהודה פוקס) ממאן. בינתיים מחלימה האם והאב מגיע למקוה ישראל לקחת את יוסף. המשפחה מתאחדת שוב אך יוסף מחליט לחזור ולהמשיך את לימודיו במקוה ישראל והתלמידים מקבלים אותו באהבה.

## שחקנים

## קישורים חיצוניים

* 
* לפנות ערב בביצוע עדנה גורן, באתר יוטיוב
* 
* 
* 
קטגוריה:באר יעקב
קטגוריה:סרטי 1968
קטגוריה:סרטי דרמה ישראליים
קטגוריה:סרטי התבגרות
קטגוריה:סרטי ילדים ישראליים
קטגוריה:סרטי נאו ריאליזם
קטגוריה:סרטי שחור-לבן ישראליים
קטגוריה:סרטים בעברית
קטגוריה:סרטים ישראליים משנת 1968
הצמות של למלם

הספר "**הצמות של למלם**" הוא ספר ילדים של הסופרת טובה מדהני-גבייאו. הספר התפרסם לראשונה בינואר 2014 על ידי אוריון הוצאת ספרים ואוייר על ידי המאייר צבי פדלמן.

## אודות הסופרת
טובה גבייאו נולדה ב-1973 ועלתה לישראל ב-1989 מאתיופיה. היא אמא ל-3 ילדים, בעלת תואר שני במנהל עסקים ומימון ועובדת כ-15 שנה במוסד לביטוח לאומי במחלקת הגבייה, בנוסף היא עוסקת בחינוך בלתי פורמלי בבתי ספר כמגשרת חינוכית וכמנחת קבוצות.

טובה גבייאו כותבת ומשווקת ספרי ילדים. הספר הראשון נקרא "הצמות של למלם", הספר השני "שמלת החג של טרויה".

## מניעים לכתיבת הסיפור
ספר זה מבוסס על סיפור אמיתי, שקרה, כאשר בתה הקטנה של מחברת הספר לא הסכימה שתקלע לה צמות, כי רצתה שיער חלק ותסרוקת כמו שאר הילדים בגן. זה היה הרגע המכונן בו החליטה לעזור לבתה ולכתוב את הספר "הצמות של למלם". הבת שלה התחברה לסיפור, הזדהתה עם "למלם" והעדיפה את הצמות על שיער חלק, ברגע הזה קיבלה הבת שלה את עצמה כמו שהיא.

הסיפור נכתב על מנת לחזק את הביטחון של יוצאי העדה האתיופית ולהשריש בילדים ערכים של קבלת האחר ואהבת השונה.

## תקציר
הספר "הצמות של למלם" מתאר ילדה אתיופית קטנה בשם למלם בעלת שיער שחור, ארוך ומתולתל. אמה וורקנש נהגה לקלוע לה צמות קטנות, ולקשטן. יום אחד חזרה למלם מהגן, והחליטה שהיא רוצה תסרוקת אחרת, כמו לכל הילדים בגן. אמה של למלם וורקנש ניסתה לשכנע את למלם, שצמות הן דבר יפה ומיוחד, ולא לכולם יש את אותו שיער.

למחרת בבוקר למלם הלכה עם אביה לגן עם קוקו יפה ומסודר. כאשר למלם הגיעה לגן, לפתע הילדים רצו לחצר כדי לחפש את הצמות האבודות של למלם. למלם שאלה את הילדים "לאן אתם רצים?", "הילדים לא שמעו אותה, יצאו בריצה החוצה והתחילו לחפש משהו בכל רחבי החצר."הגננת הסבירה לילדים, שהצמות לא אבדו, ואמא של למלם יכולה לקלוע לה צמות, מתי שתבקש. לבסוף למלם הבינה, שצמות זה יפה מאוד, ושכל אחד הוא מיוחד.

## דמויות
* **למלם** היא הדמות המרכזית בסיפור. למלם היא ילדה חברותית ואהובה בעלת צבע עור ותסרוקת מיוחדים. למלם מתוארת כילדה קונפורמיסטית בכך שהיא רוצה תסרוקת "רגילה" כמו לכל הילדים בגן. בסוף הסיפור למלם מחליטה ללכת בדרך שלה ועם התסרוקת שלה ולא להיות כמו כולם.
* **וורקנש** היא אמה של למלם. היא מתוארת כאמא נחמדה, אמפתית ורגישה לבתה. התכונות של וורקנש באות לידי ביטוי בכך שכאשר למלם רצתה לשנות את התסרוקת שלה, היא ניסתה לדבר אל ליבה ולשכנע אותה שהיא יפה כמו שהיא. היא גם קיבלה אותה עם ההחלטה שלה לשנות את התסרוקת, ועזרה לה לעשות זאת.

## קישורים חיצוניים
* טובה גבייאו-מדהני, כותבת הספר "הצמות של למלם" התארחה בתוכנית "אחד על אחד", יוטיוב.

## הערות שוליים

קטגוריה:ספרי ילדים ונוער
קטגוריה:ספרים בעברית